text: Síðani kommunurnar lótu Umhvørvisstovuni spillivatnsætlanir til góðkenningar í 2010, hevur Umhvørvisstovan á hvørjum ári havt samband við kommunurnar fyri at vita, hvussu langt áleiðis tær eru komnar við spillivatnsarbeiðinum. Uppgerðin fyri 2015 vísti, at einans 4 av 30 kommunum hava hildið tíðarfreistina, sum er ásett í spillivatnskunngerðini, ið er ár 2015. Hesar eru Eiðis-, Fámjins-, Hovs- og Skálavíkar kommunur.
text: #000002
text: Í 2009 kom kunngerðin um spillivatn í gildi, ið álegði øllum kommunum at gera eina spillivatnsætlan. At kommunurnar skuldu gera spillivatnsætlan var ikki nakað nýtt, tí í umhvørvisverndarlógini (1988) stendur, at kommunurnar skuldu gera eina heildarætlan viðvíkjandi spillivatninum. Í umhvørvisverndarlógini var tó eingin tíðarfreist ásett fyri, nær kommunurnar skuldu fáa spillivatnsskipanir lidnar, og tí kundi Umhvørvisstovan ikki áleggja kommununum at verða lidnar innan ávísa freist. Í spillivatnskunngerðini álegði man kommununum at fáa spillivatnsviðurskiftini í rættlag innan 2015.
text: #000003
text: Tørvurin á at seta eina tíðarfreist var stórur, tí tá kunngerðin kom, hevði enn eingin kommuna fingið spillivatnsviðurskiftini í rættlag, og sást týðiliga ein vantandi raðfesting av spillivatnsøkinum hjá nógvum kommunum. Tó var tað ymiskt frá kommunu til kommunu, hvussu langt áleiðis tær vóru komnar. Ein uppgerð, ið Umhvørvisstovan gjørdi í 2010, vísti, at 80 % av útleiðingunum vóru ólógligar, og at 84 % av hesum ólógligu útleiðingunum, ið svarar til yvir 800 útleiðingar, leiddu spillivatn út í áir. Hóast einans 4 kommunur eru lidnar, sæst tó, at tað gongur rætta vegin hjá flest øllum kommunum. Innan 5 ár skuldi talið av kommunum, ið eru lidnar, verið komið upp á 19.
text: #000004
text: Árið, ið kommunurnar siga seg verða lidnar við at fáa spillivatnsviðurskiftini í rættlag, sæst í talvuni niðanfyri.
text: #000006
text: 8 kommunur kundu ikki upplýsa, nær tær vænta at verða lidnar at fáa spillivatnsviðurskiftini í rættlag. Hesar eru Húsa-, Skopunar-, Sørvágs-, Tórshavnar-, Vestmanna-, Vága-, Tvøroyrar- og Vágs kommunur.
text: #000008
text: Húsa kommuna hevur næstan einki gjørt síðani kunngerðin kom í gildi. Orsøkin er, at kommunan sjálv ikki hevur mett seg føra fyri at gera arbeiðið. Nú, tá Húsa kommuna leggur saman við Klaksvíkar kommunu, verður tað Klaksvíkar kommuna, sum fer at standa fyri arbeiðinum, men enn er eingin ítøkilig ætlan gjørd fyri, hvussu hetta verður skipað. Tí kundi kommunan ikki upplýsa, nær arbeiðið verður liðugt.
text: #000009
text: Skopunar kommuna er komin langt áleiðis við spillivatnsarbeiðinum, tí kommunan fór at raðfesta hetta øki fyri nøkrum árum síðani. Tí manglar ikki nógv fyri at blíva liðug. Men av tí, at kommunan hevur verið illa fyri fíggjarliga tey síðstu árini, sigur kommunan seg ikki kunna seta nóg mikið av peningi av. Tí kundi kommunan ikki upplýsa, nær arbeiðið verður liðugt.
text: #000010
text: Sørvágs kommuna upplýsti, at arbeiðið er í gongd, og verður væntandi liðugt um 10-20 ár, alt eftir, hvussu nógv tey eru før fyri at seta av til spillivatnsøkið. Sama er galdandi fyri Vága kommunu, ið upplýsti 6 til 12 ár.
text: #000011
text: Tórshavnar kommuna hevur fingið næstan allar útleiðingar í rættlag. Økini, sum enn mangla, eru flest øll projekterað, men eru ikki sett í gongd. Orsøkin er, at kommunan ikki hevur sett nóg nógvan pening av til spillivatnsøkið eins og ætlað. Men talan er í øllum førum um eini 10 ár, innan kommunan verður liðug.
text: #000012
text: Fólk hjá Tórshavnar kommunu í holt við at leggja nýggjar spillivatnsleiðingar í Trapputúni.
text: #000013
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000018
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000020